Diari Oficial de la Generalitat Valenciana


Sumari del DOGV 5689, del 28-01-2008 (2008/862)

RESOLUCIÓ de 23 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat (Conselleria de Cultura, Educació i Ciència) i l'Ajuntament de Valencia, per a l'ampliació de les ensenyances de l'especialitat de grau mitjà de Dolçaina al Conservatori Professional de Música José Iturbi de titularitat municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/862


Data del document
:   23-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * València
    * administració local
    * música
    * centre d'ensenyament
    * cooperació administrativa
    * educació artística

RESOLUCIÓ de 23 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat (Conselleria de Cultura, Educació i Ciència) i l'Ajuntament de Valencia, per a l'ampliació de les ensenyances de l'especialitat de grau mitjà de Dolçaina al Conservatori Professional de Música José Iturbi de titularitat municipal.  
 [2008/862]  
La Generalitat (conselleria d'Educació) i l'Ajuntament de Valencia han subscrit, després de la tramitació prèvia reglamentària, el 24 de setembre de 2007, l'addenda al conveni subscrit el 2 de gener de 1996, per a l'ampliació de les ensenyances de l'especialitat de grau mitjà de Dolçaina al Conservatori Professional de Música José Iturbi de titularitat municipal.  
En compliment del que establix la clàusula quarta de l'addenda, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0010/2008, i que figura com a annex d'esta resolució.   
Valencia, 23 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al conveni subscrit el 2 de gener de 1996, entre la Generalitat Valenciana (conselleria de Cultura, Educació i Ciència) i l'Ajuntament de València, per a l'ampliació de les ensenyances de l'especialitat de grau mitjà de Dolçaina al conservatori professional de música José Iturbi de titularitat municipal.  
València, 24 de setembre de 2007  
Reunits  
D'una part, Alejandro Font de Mora Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 7 de setembre de 2007.  
D'una altra part, Rita Barberá Nolla, alcaldessa-presidenta de l'Ajuntament de València, actuant en representació de l'Ajuntament i facultada expressament per a este acte, per acord de la Junta de Govern Local, en sessió celebrada el dia 6 de juliol de 2007, i assistida pel secretari general de l'administració Municipal.  
Manifesten  
1. El 2 de gener de 1996, es va subscriure un conveni entre la Generalitat Valenciana (conselleria de Cultura, Educació i Ciència) i l'Ajuntament de València, per al reconeixement de la plena validesa acadèmica oficial de les ensenyances de música de grau mitjà i elemental corresponents a la nova ordenació educativa.  
El 22 de novembre 2006, es va subscriure un conveni entre la Generalitat (conselleria de Cultura, Educació i Esport) i l'Ajuntament de València, pel qual s'autoritza el canvi de domicili per trasllat de les instal·lacions del Conservatori Professional de Música de titularitat municipal José Iturbi, de l'esmentada localitat.  
2. L'Ajuntament de València ha sol·licitat autorització per a l'ampliació de les seues ensenyances amb l'especialitat de grau mitjà de Dolçaina.  
3. La Inspecció Educativa ha emés un informe favorable a la petició ja que s'ajusta al que establix la legislació vigent aplicable.  
Per tot això, en virtut de les competències que atorguen el Reial Decret 2093/1983, de 28 de juliol sobre traspàs de funcions i servicis de l'administració de l'Estat a la Generalitat Valenciana en matèria d'Educació i la Llei 7/1985, de 2 d'abril, Reguladora de les Bases de Règim Local, la conselleria d'Educació i l'Ajuntament de València, acorden subscriure la següent addenda al conveni firmat el 2 de gener de 1996, d'acord amb les següents.  
Clàusules  
Primera  
Autoritzar al Conservatori Professional de Música José Iturbi de València l'ampliació de les especialitats que més avall es mencionen.  
Denominació genèrica: Conservatori Professional de Música  
Denominació específica: José Iturbi  
Titular: Ajuntament de València  
Domicili: Av. Balears, 36  
Localitat: València  
Província: València  
Codi: 63948592  
Ensenyances de grau mitjà que s'amplien i autoritzen: Dolçaina  
Així mateix el centre haurà d'impartir les ensenyances complementàries que es requerixen en l'article 10 del Decret 151/1993, de 17 d'agost (DOGV de 02.09.1993), modificat pel Decret 90/2006, de 23 de juny, per a completar els estudis de l'especialitat instrumental que s'autoritza.  
Segona  
A fi d'agilitzar la tramitació dels expedients de modificació dels termes de l'autorització del Conservatori, s'acorda modificar la clàusula sexta del conveni de 2 de gener de 1996, la qual quedarà amb la redacció següent:  
"Les modificacions que es produïsquen en les ensenyances, instal·lacions i altres requisits mínims que, d'acord amb el Reial Decret 389/1992, de 15 d'abril (BOE de 28-04-92), ha de reunir el centre, seran notificades a l'administració Educativa, la qual instruirà l'oportú expedient, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), finalitzant la seua aprovació per orde del conseller d'Educació".  
Tercera  
Els efectes d'esta addenda s'entendran referits a partir del curs acadèmic 2007/2008, en relació al reconeixement de les noves ensenyances que s'autoritzen.  
Quarta  
Esta addenda s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicada en el Diari Oficial de la Comunitat Valenciana.  
I com a prova de conformitat i perquè en quede constància, firmen ambdós parts la present addenda en el lloc i data consignats anteriorment.  
El conseller d'Educació. Alejandro Font de Mora Turón  
L'alcaldessa-presidenta de l'Ajuntament de València. Rita Barberá Nolla  
Davant meu:  
El secretari general de l'administració municipal. Francisco Javier Vila Biosca